Citește Horoscop săptămânal Berbec. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Berbec și urmarește video Uranissima.
Horoscop săptămânal Berbec – 4 – 10 mai 2024
În ziua de 4 mai, predispoziție pentru meditație, pentru visare, dar și oarecare confuzie ori încurcătură în idei și ipoteze de viață în seara acestei zile.
Între 4 mai, după ora 23:41′, și 6 mai, imediat după miezul nopții, Luna va traversa casa I a personalității celor despre care vorbim acum și va alcătui un cluster de patru planete în zodia Berbecului, dându-le acestor nativi un plus de energie și de motivație, de determinare și de hărnicie. Unii Berbeci se pot transforma în adevărați luptători dacă trec prin încercări care îi vor obliga să se concentreze pe respectiva temă de viață.
Între 6 mai, după ora 0:41′, și începutul zilei de 9 mai, alt cluster, altă semnificație, altă încărcătură astrală; de data asta, pe casa banilor câștigați prin efort personal. În acest sector vor fi de toate: rezistență fizică și nervoasă, capacitate de a lupta pentru un scop clar, în principal de natură materială sau financiară, șanse, dar și surprize, nevoie de ordine și de stabilitate.
Cei doi Benefici, care vor opera în acest sector, vor contribui la netezirea unei situații „șifonate” la locul de muncă, iar Luna Nouă din Taur, din ziua de 8 mai, îi va da o coloratură diferită față de perioada anterioară, subliniind nevoia de a interveni echilibrat și pragmatic pentru rezolvarea unei chestiuni contractuale sau pentru acceptarea schimbării stilului de viață personală și profesională. Analizați cu atenție și metodă orice eveniment cu „aer” de surpriză în acest sector.
Între 9 mai, după ora 2:21′, și 10 mai, bună capacitate de a comunica. Berbecii vor avea șansa de a afla multe lucruri, nu toate vor fi interesante sau utile, dar le vor condimenta viața de fiecare zi, dându-le iluzia că „trăiesc în mijlocul evenimentelor”, pentru că va fi vorba doar de ecoul unor întâmplări sociale, politice, economice, culturale sau mondene. Concentrare dificilă în cazul celor care trebuie să învețe.